SARL-NUUS SONDAG 26 Augustus 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat aangekondig moet word dat die sleutels van twee radioa- 
mateurs op 21 Augustus opgehou het met werk. Hulle is: 


Die van Chris Willigenburg, ZS6VB, na 'n kort stryd met leukemia. Chris was 
baie betrokke by Hamnet en was 'n aantal jare gelede Provinsiale Direkteur vir 
Gauteng-Suid. Hy laat sy eggenote Linda en 2 dogters na. 


Die van Rodney James, ZR6NTN, op `n ouderdom van 58 jaar na 'n kort siekbed. 
Rodney is in 2009 gelisensieer en was `n lid van die Sandton ARK. Hy laat sy 
eggenote Delilah en aangenome seun Ryan na. 


Ons innige meegevoel en vertroosting aan hulle familie en vriende. 

(POUSE) 

IN DIE NUUS VANDAG: 

RADIOTEGNOLOGIE-IN-AKSIE OP 1 SEPTEMBER IN PE 

MTN BORG AMATEURTOEKENNINGS NOMINASIES WORD INGEWAG 
KLT-OORLOG: EU VS RSGB OOR KLI-STANDAARD 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


RADIOTEGNOLOGIE-IN-AKSIE OP 1 SEPTEMBER IN PE 


Registreer nou vir die SARL se Radiotegnologie-in-Aksie Simposium wat op 1 
September in die Nelson Mandela Metropolitaanse Universiteit in Port Elizabeth 
gehou gaan word. Die aktiwiteit sluit 'n interessante rede deur Jason Manly van 
SKA Suid-Afrika in. 


Hy sal praat oor die pad na die wêreld se grootste wetenskaplike instrument, die 
vierkant kilometer opstelling. Hy sal spesifiek fokus op Suid-Afrika se aandeel in 
die projek, uit beide die oogpunte van die ontwikkeling van tegniese en menslike 
kapitaal. Suid -Afrika se eie KAT-7 en 64-skottel MeerKAT-opstellings wat 


tans in die Karoo ontwikkel word, sal in besonderhede beskryf word tesame met 
hoe hulle in die SKA sal inpas. Die SKA self sal bestaan uit drie verskillende 
tipes opstellings wat in twee fases in meer kontinente opgerig sal word. Wat 
beteken die reg om hierdie gesofistikeerde instrument te huisves in die algemeen 
vir Suid-Afrika? 


Jason het aan SARLNUUS gesê: “Met my agtergrond in seinprossesering, sal 
daar moontlik `n bietjie na SDR oorgeleun word, maar ek sal dit interessant 
hou en alles van antennaverbindings en weerkaarserontwerp tot seinoordraging 
en dataprosessering dek, met `n aantal skyfies aangaande die wetenskaplike eind- 
doel vir inligting.” 


Ons het belowe dat die RTA in Port Elizabeth `n spesiale karakter sal hê. Ons 
gaan daardie belofte nakom met `n baie spesiale uur. 


Die res van die program sal die programme wat in Durban en Gauteng aangebied 
is herhaal, met baie handdeelname. 


Voorafbespreking word aanbeveel sodat verseker kan word dat genoeg SDR- 
boustelle en en CD's beskikbaar sal wees. Dit sal ook help met spyseniering. 
'n registrasievorm en volledige program kan verkry word by www.sarl.org.za. 
Voorafbespreking sluit Donderdagaand. Moet dus nie langer uitstel nie. Alle 
persone wat vooraf bespreek sal deelneem aan `n afsonderlike trekking vir `n 
ARRL basiese antennaboek. 


Daar kan ook by die vergaderplek geregistreer word maar voorafbespreking word 
verkies. 


MTN BORG AMATEURTOEKENNINGS NOMINASIES WORD INGEWAG 


MTN is die nuwe borg vir die toekennings van die Suid-Afrikaanse Amateurradio 
Ontwikkelingstrust. Hierdie is 'n uitnodiging vir nominasies van persone vir die 
drie kategorieë waarin toekennings gemaak word: 


GARTH MILNE TEGNIESE INNOVASIETOEKENNING Hierdie toekenning 
word gemaak vir die ondersteuning, ontwikkeling en toepassing van tegnologiese 
innovasie in amateurradio in Suid-Afrika. Die ontvanger sal `n persoon wees wat 
die gebruik van tegnologie in amateurradio op klubvlak, nasionaal, in skole of 
'n tersiêre opvoedingsinstansie bevorder het. 


MTN RADIOAMATEUR VAN DIE JAAR TOEKENNING Hierdie toekenning 
word gemaak vir die ondersteuning en ontwikkeling van die amateurradiodiens in 
Suid-Afrika, nie vir individuele prestasies soos DXCC en ander bedryfstoeken- 
nings of kompetisies nie. Die ontvanger sal `n persoon wees wat sy of haar 
kundigheid en tyd gewy het aan die bevordering van amateurradio in Suid- 
Afrika. 


MTN AMATEURRADIO GEMEENSKAPSDIENSTOEKENNING Die Suid- 
Afrikaanse Amateurradio Ontwikkelingstrust erken jaarliks 'n radioamateur of 
'n groep radioamateurs vir diens aan die gemeenskap. 


Gemeenskapsdiens kan wees hulp aan `n gestremde radioamateur, kommu- 
nikasiediens tydens `n sportbyeenkoms, of `n rampsituasie soos 'n padongeluk, 
of `n natuurramp soos `n vloed, veldbrande of `n aardbewing. Nominasies word 
ingewag van 'n individu, `n groep persone, soos `n radioklub, of `n vereniging. 


Nominasievorms kan verkry word van www.amateurradio.org.za of aangevra 
word van saardt@intekom.co.za. Die sluitingsdatum vir die indien van nomi- 
nasies is is 30 September. 


KLTI-OORLOG: EU VS RSGB OOR KLI-STANDAARD 


Daar blyk 'n oorlog aan die kom te wees tussen die Radiovereniging van Groot- 
Brittanje en die voorsitter van die Komitee van die Europese Unie. Dit het 
gebeur nadat laasgenoemde die RSGB se oproep in die stryd teen steurings wat 
ontstaan a.g.v. breëbandseine op kraglyne, volgens `n berig op Newsline. 


Die voorsitter van die Europese Unie se komitee oor Kraglynnetwerking het 
reageer oor die Radio Society of Great Britain se oproep tot die stryd waarin 
hy sê elke minuut van obstruksievoering meer besoedeling van die spektrum tot 
gevolg het. 


Volgens die VK-koerant die “Register”, sê die Radio Society of Great Britain dat 
die nuwe standaard vir breëband transmissie oor kraglyne die huidige vereistes 
sal verwater wat sal lei tot meer spektrumbesoedeling. Die RSGB het dus hulle 
lede gevra om hulle plaaslike verteenwoordigers in te lig. 


Maar, Ronald Storrs, voorsitter van die komitee wat die standaarde definieer, 
verwerp dit. Hy stel dit dat dit die RSGB is wat risiko s op die lug veroorsaak 
met, en ons haal aan, “hulle sinlose protesteerdery en onbuigbare houding”. 


Die probleem is dat die stuur van dataseine oor onafgeskermde kraglyne, soos 
wyeband oor kraglyne doen, radiosteurings veroorsaak. En, soos vervaardigers 
druk om spoed te vermeerder spoel daardie frekwensies oor in ander frekwensies 
wat deur ander radiodienste gebruik word. Dit, sê die RSGB, is onaanvaarbaar. 


Maar, vervaardigers van KLT-toerusting het `n heel ander sienswyse. Hulle sê 
dat die toerusting nie noemenswaardige steurings opwek nie, dit is eerder die 
kragbedrading self wat die sondebok is. Hulle beweer dat in baie huise die 
bedrading voldoende afgeskerm is sodat geen steuring opgewek word nie. Hulle 
sal dus voortgaan om hulle toerusting te verkoop. 


Intussen het die telekommunikasiebeheerder van die VK, Ofcom, `n agtersitplek 
oor hierdie kwessie ingeneem. Ofcom sê dat hulle niks kan doen nie aangesien 
die toestelle self nie radiosenders is nie en dus buite hulle magsbereik val. Ofcom 
sê hulle wag vir die nuwe standaard om in werking te tree en hulle 'n mate van 
mag sal gee oor die beheer van breëband oor kraglyne. 


Dit blyk dus of die spreekwoordelike lyn in die sand getrek is tussen die VK se 
amateurgemeenskap, verteenwoordig deur die RSGB, en diegene wat toerusting 
vir transmissie oor kraglyne wil verkoop. En terwyl Storr van die Europese Unie 
toegee dat KLT onaanvaarbare steurings veroorsaak, sê hy dat elke dag wat daar 


nie `n toepaslike standaard in werking is nie, meer ongeskikte toerusting op die 
mark kom. Hy voeg by dat die onversetlikheid van die VK se amateurradio- 
gemeenskap nie help om die toestand te verbeter nie. 


CGPUT CUBESAT EINDE NOVEMBER GELANSEER TE WORD 


Die Cubesat wat deur studente van die Kaapse Skiereiland se Universiteit van 
Tegnologie in Bellville ontwerp en gebou is, staan teen die einde van November 
gelanseer te word. Steeds onder sy ingenieursnaam ZACube-1 bekend, sal die 
satelliet gedurende die eerskomende weke na Holland gestuur word waar dit 
met twee ander Cubesats in die lanseringsdraer geintegreer sal word voordat dit 
verder gestuur sal word vir integrering met die vuurpyl. ZACube-1 dra `n HF- 
sender wat op 14 099 kHz uitsaai, 'n klein kamera en telemetriesender. Luister 
vanoggend na Amateurradio Vandag vir `n onderhoud met Francois Visser van 
CPUT wat die projekleier is. 


NUWE ITEMS OP DIE SARL SE WEBWERF 


Hierdie week sal twee nuwe items op die tuisblad van die SARL se webw- 
erf verskyn. Dennis Green, ZS4BS, sal weekliks HF- en DX-inligting aan- 
pas/aanvul/bywerk terwyl Geoff Levey, ZS6GRL, almal met kompetisieuus op 
hoogte sal hou. 


Besoek www.sarl.org.za, nog `n diens vir lede van die SARL. 
JAARLIKSE LEDEGELDE 


Ledegelde was op 1 Junie betaalbaar. Indien u nog nie betaal het nie, doen dit 
asb. so gou moontlik. Indien u rekening weggeraak het, skakel Mariska reeds 
Maandag by 011 675 2393 om u inligting te verkry. 


KOMPETISIENUUS 


Die SARL HF Gelykgolfkompetisie is vanmiddag op die lug vanaf 13:00 tot 16:00 
UTC met aktiwiteit op 20, 40 en 80 meter. `n RST-verslag en 'n opeenvolgende 
reeksnommer word uitgeruil. Vind die reëls in die 2012-kompetisiehandboek. 


Kompetisie-uitslae. SARL JD-Naelloop. Die kompetisiekomitee het sewe logs 
en twee kontrolelogs ontvang vir die SARL se JD-naelloop gehou op Donderdag 
9 Augustus. 


Judy Pretorius, ZS6JDY, is eerste met haar 142 punte, gevolg deur Pam 
Momberg, ZS6APT, met 137 punte. Die derde plek gaan aan Celeste Searle, 
ZS6CNS, met 132 punte en Jenni Warren, ZS4J, op 131 punte 'n waardige 
uitdager. 
Die wenner van die gelukkige trekking vir `n ruiker blomme is Celeste Searle, 
ZSGONS. 


SARL HF-Foonkompetisie. Die kompetisiekomitee het ses-en-twintig enkeloper- 
ateur logs, een multi-operateurlog en twee kontrolelogs ontvang wat op Sondag 
5 Augustus gehou is. 


Hans Kappetijn, ZS6KR, het met die louere weggestap in die enkeloperateurklas 
met 175 punte, gevolg deur Theunis Potgieter, ZS2EC, in die tweede plek met 
163 punte. Die derde posisie word gedeel deur Brendan Muller, ZS4BM, en 
Pierre van Deventer, ZS6A, met 151 punte elk. Pierre behaal ook die hoogste 
punte op 'n enkele band met sy 151 punte op 40 meter. 


Hendrik Rudman, ZS6RHL, en Ivan Pleho, ZS6IVP, het met Francois Reyneke, 
ZSGFDX, saamgespan om as ZS6FDX in die multioperateurklas deel te neem 
en hulle het 148 punte behaal. 


In die klabkompetisie, het die Oos-Rand 'Tak die Wes-Rand ARK uitgedaag! Die 
Oos-Randtak neem die eerste plek met 551 punte, gevolg deur die Wes-Rand 
ARK met 246 punte en die Pretoria ARK in die derde plek met 223 punte. 


Baie geluk aan Hans, Pierre en die Oos-Rand 'Tak. Die volledige uitslae van 
beide kompetisies is gepubliseer in HF Happenings 519. 


ZS6PTA LENTE-SNUFFELMARK EN KATTEBAKVERKOPING IN PRE- 
TORIA 


Die Pretoria Amateurradioklub hou hul lentesnuffelmark op Saterdag 1 Septem- 
ber. Die snuffelmark sal by die Pretoria Motorklub in Silverton, in Keun- 
ingstraat, gehou word en die aanvangstyd is 08:00. 


Almal is welkom. Kom besoek gerus die Mega-vlooimark in Pretoria. Skakel 
Almero, ZS6LDP, op 083 938 8955, indien u `n tafel wil bespreek of meer beson- 
derhede benodig. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag is. Daar is tans 
net 'n paar sonvlekke sigbaar maar gelukkig is nuwe sonvlekke in die proses om 
gevorm te word. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer d1. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. As 
gevolg van die laer sonaktiwiteit gaan 10 m openinge minder gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 26 Augustus Vanmiddag, SARL HF GG- 
kompetisie vanaf 13:00 tot 16:00 UTC op 20, 40 en 80 m alleenlik. 27 Augustus 
- Laaste dag vir insending van logstate vir die SARL HF digitale kompetisie 
na zsdbfn@netactive.co.za of Bloemfontein RAK, 33211, Fichardt Park, 9317. 
1 September RTA in Port Elizabeth by die Nelson Mandela Metropolitaanse 
Universiteit, voorafbespreking begin mêre, besoek www.sarl.org.za. 1 Septem- 
ber Pretoria Amateurradioklub se lentesnuffelmark beginnende om (8:00. 80 
September Nominasies vir die MT N-geborgde SAARD'T-toekennings moet in 
wees na saardt@intekom.co.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio Vandag wat om 
10:00 SAT op 145,750 MHG in die Pretoria-gebied uitgesaai word, met herleidings 
Op 7 082, 7 205 en 17 760 kHz. Daar is ook 'n potgooi-uitsending deur ZS6RO. 
Vir oudiostrome en Echolink deur ZS6FCS, besoek www.sarl.org.za, klik op 
'Amateur Radio TODAY”, gaan af op die groen kolom en klik op “LISTEN ON 
THE WEB'. 'n Heruitsending vind Maandagaande om 17:30 UTC op 3 230 kHz 
plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George Honiball, ZSONE. 


Dankie dat u geluister het, 73. 
/EX 


